ম্যাথিউ হৌটন টড

ম্যাথিউ হৌটন টড (জন্ম ১৩ জানুয়ারি ১৯৭৩) একজন ব্রিটিশ রসায়নবিদ। তিনি ইউনিভার্সিটি কলেজ লন্ডনের স্কুল অব ফার্মাসির ঔষধ উদ্ভাবন বিভাগের অধ্যাপক ও সভাপতি। তিনি ম্যালেরিয়ার প্রতিষেধক এবং উন্নয়নভিত্তিক গবেষণা সংস্থা ওপেন সোর্স ম্যালেরিয়ার (ওএসএম) প্রতিষ্ঠাতা। তিনি যক্ষ্মা, মাইসটোমা সহ অন্যান্য উপেক্ষিত রোগগুলি নিয়ে ওপেন সোর্স টিউবারকিউলসিস এবং ওপেন সোর্স মাইসটোমা নামক প্রকল্পে কাজ করছেন। রোগের অনুঘটন এবং বিস্তার প্রক্রিয়া সম্পর্কিত তার কিছু গবেষণাপত্র রয়েছে।

শিক্ষা 
টড ১৯৯৯ সালে কেমব্রিজ বিশ্ববিদ্যালয় থেকে প্রাকৃতিক বিজ্ঞান বিষয়ে এমএ করেন। ১৯৯৯ সালে তিনি একই প্রতিষ্ঠান থেকে ক্রিস আবেলের সাথে  এনকোডিং এবং সংযুক্তি রসায়নের সংযোগ কৌশল নিয়ে কাজ করে জৈব রসায়নে পিএইচডি অর্জন করেন। টড ১৯৯৯ থেকে ২০০০ সাল পর্যন্ত ক্যালিফোর্নিয়া বিশ্ববিদ্যালয়, বার্কলির ওয়েলকাম ট্রাস্টের ডক্টরেট পরবর্তি গবেষক ফেলো ছিলেন, পল এ বার্টলেটের সাথে লুইস অ্যাসিড ক্যাটালাইসিসের অ্যামিনো অ্যাসিডযুক্ত বিষমচাক্রিক যৌগ এবং পেপটাইড অ্যাসিটাল থেকে র‌্যাডিকাল বিষমচক্র নিয়েও কাজ করেছিলেন।

গবেষণা ও কর্মজীবন 
২০০০ থেকে ২০০১ সাল পর্যন্ত তিনি ক্যামব্রিজের নিউ হলের (বর্তমানে মারে এডওয়ার্ডস কলেজ, কেমব্রিজ) কলেজ ফেলো এবং প্রভাষক ছিলেন। তিনি ২০০১ সালে কুইন মেরি ইউনিভার্সিটি অব লন্ডনে তার স্বাধীন গবেষণা জীবন শুরু করেছিলেন। ২০০৫ সালে তিনি অস্ট্রেলিয়ায় চলে আসেন যেখানে তিনি সিডনি বিশ্ববিদ্যালয়ের স্কুল অফ কেমিস্ট্রি বিভাগের প্রভাষক, ঊর্ধ্বতন অধ্যাপক এবং পরবর্তীতে সহযোগী অধ্যাপক হিসেবে দায়িত্ব পালন করেন। ২০১৮ সালে তিনি ইউসিএল স্কুল অব ফার্মাসিতে ঔষধ উদ্ভাবন বিভাগের অধ্যাপক এবং সভাপতির দায়িত্ব নিতে যুক্তরাজ্যে ফিরে আসেন।

ট্যুরিং ফার্মাসিউটিক্যালস দ্বারা এইচআইভি/এইডস ওষুধের (পাইরিমেথামিন) দাম বৃদ্ধির প্রতিক্রিয়া হিসাবে, টড এবং ওপেন সোর্স ম্যালেরিয়া টিম সিডনি গ্রামার স্কুল থেকে উচ্চ বিদ্যালয়ের শিক্ষার্থীদের একটি ছোট দলকে ড্রাগ সংশ্লেষ করতে কাজে লাগান। শিক্ষার্থীরা ২০ ডলারে ৩.৭ গ্রাম পাইরিমেথামিন তৈরি করেছিল, যা মূল্যবৃদ্ধির ভিত্তিতে যুক্তরাষ্ট্রে ৩৫,০০০ মার্কিন ডলার থেকে ১১০,০০০ মার্কিন ডলারের মধ্যে ছিল। এটি সংবাদপত্রের মনোযোগ আকর্ষণ করে এবং এবিসি, বিবিসি, সিএনএন, দ্য গার্ডিয়ান, এবং টাইম ম্যাগাজিনে প্রদর্শিত হয়।

টড উন্মুক্ত বিজ্ঞান এবং উন্মুক্ত গবেষণার একজন সোচ্চার প্রবক্তা। ২০১১ সালে তিনি ওএসএম এবং মাইসটোস সহ বর্তমান এবং ভবিষ্যতের উন্মুক্ত গবেষণা প্রকল্পগুলিকে গাইড করার জন্য উন্মুক্ত গবেষণার  জন্য নিম্নোক্ত ছয়টি আইন প্রস্তাব করেনঃ

টড রসায়ন কেন্দ্রীয় জার্নাল, মুক্ত রসায়ন, পিএলওএস ওয়ান, সাইন্টিফিক রিপোর্ট এবং সাইন্টিফিক ডাটা সাময়িকীগুলোর সম্পাদনা পরিষদে রয়েছেন।

পুরস্কার ও সম্মাননা
 ২০১১ - বিজ্ঞান ও প্রকৌশলের জন্য এনএসডাব্লিউ প্রিমিয়ার পুরস্কার (উদীয়মান গবেষণা)।
 ২০১২ - ওয়েলকাম ট্রাস্ট/গুগল/পিএলওএস ত্বক বিজ্ঞান পুরস্কার।
 ২০১৪ - ব্লু ওবেলিস্ক পুরস্কার।
 ২০১৭ - ঔষধ প্রস্তুতকারকের শক্তি তালিকা।
 ২০১৮ - ঔষধ প্রস্তুতকারকের শক্তি তালিকা।

আরও দেখুন 
 উন্মুক্ত প্রবেশাধিকার
 উন্মুক্ত সহযোগিতা
 উন্মুক্ত বিজ্ঞান তথ্য

তথ্যসূত্র

বহিঃসংযোগ




বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ রসায়নবিদ
বিষয়শ্রেণী:ইংরেজ রসায়নবিদ
বিষয়শ্রেণী:ব্রিটিশ জৈব রসায়নবিদ
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের শিক্ষক